बे समावनो मोनसे स्रोद सुलुंनि बिथाजों सं दान्नानै चिरां जिल्ला पुलिस बिफाना मंगलबारनि फुङाव  रुनिखाता पुलिस थानानि सिङाव थानाय सान्तिपुर खाग्राबारीनिफ्राय गोबां बिबांनि आयेन बेरेखायै दोनखोमानाय हाथियारजों लोगोसे गोबां बिबांनि  बेरफ्रुसारग्रा बेसाद बोखांनो हायो ।    चिरां जिल्लानि पुलिस उफ्रा पुलिस नायगिदिंगिरि  प्रकास मेधीनि गोख्रों संदान्नायाव आरो रुनिखाता पुलिस थानानि बिबानगिरि लोगोसे सान्तिपुर पुलिस बादानि बिबानगिरिनि गोख्रों सिग्रोमनायाव गंनै AK सिरिज राइफल, गंनै मेगजिन, थरनै साइनिस ग्रेनेड, गंनै पिस्टलजों लोगोसे मेगजिन, गर 93 AK सिरिज राइफलनि गोथां गुलि आरो बेरफ्रुसारग्रा बेसाद बोखांनो हायो । जाथायजों सोर लोब्बा दं बिनि थाखाय संदान्नाय हाबाफारिया सोलिगासिनो दं होन्नानै पुलिसनि सुलुङाव फोरमायदों।